OzLabs/hebrew-wiki-articles huggingface dataset:
T-Mobile ארנה

T-Mobile ארנה (באנגלית: T-Mobile Arena) היא זירה רב-תכליתית בלאס וגאס, נבדה, ארצות הברית. היא נפתחה ב-6 באפריל 2016, ומאז משמשת כאולם הביתי של קבוצת ההוקי וגאס גולדן נייטס מהNFL.

T-Mobile ארנה אירחה אירועי ספורט ובידור שונים, כשהאחרונים כוללים קונצרטים, תערוכות פרסים ותחרויות יופי. הזירה אירחה גם אירועי ספורט קרבי שונים, כולל אמנויות לחימה מעורבות (MMA), אגרוף, והיאבקות מקצועית. הUFC חתם על הסכם שכירות לטווח ארוך עם T-Mobile Arena ב-2017, במסגרתו היא הסכימה לארח ארבעה אירועים בשנה בשבע השנים הבאות.

== הִיסטוֹרִיָה ==
בשנת 2007, הודיעו כי יבנה זירה של 20,000 מושבים מאחורי מלונות הקזינו באלי'ס ופריז.<ref></ref> התוכניות המקוריות היו להתחיל את הבניה ביוני 2008 ולסיים את הזירה ב-2010, אך הפרויקט נתקע ועד 2009 אפילו לא ערכו בדיקת תנועה למרות שהיה ממוקם ליד צומת סואן.<ref></ref> בשנת 2010, התוכניות שונו לבניה באזור מאחורי הארמון הקיסרי. עם זאת, לאור המימון שידרוש מיסוי מיוחד, ההתנגדות של מחוז קלארק בנוגע לשימוש בכספי ציבור לפרויקט זה עיכבה אותו עוד יותר. <ref>[http://arenadigest.com/201006123010/in-the-arena/miscellaneous/las-vegas-foundation-drops-arena-effort Las Vegas foundation drops arena effort]</ref>

לבסוף הפרויקט התחיל ב-1 במאי 2014,<ref name="groundbreaking"></ref> בהתחלה עם הריסתם של מבנים קיימים וחפירה של שטח עגלגל לזירה. קורת הפלדה הסופית של המבנה הוצבה ב-27 במאי 2015. <ref></ref>

בינואר 2016 הודיעה T-Mobile US כי רכשה את זכויות השיום לזירה החדשה בחוזה רב שנתי. <ref></ref> <ref></ref> הפתיחה החגיגית של הזירה נערכה ב-6 באפריל 2016, עם קונצרט של ילידי לאס וגאס הקילרס, שמיר וויין ניוטון. <ref></ref><gallery>
קובץ:TMobile_Arena_Inside_.jpg|טקסט=Interior of venue, shown on March 31, 2016|מבט מפנים הזירה, ב-31 במרץ 2016
קובץ:Frozen_Fury,_Las_Vegas_(35162282886).jpg|טקסט=Interior during a hockey game|מבט מפנים במהלך משחק הוקי
קובץ:T-Mobile_Arena_in_Las_Vegas.jpg|טקסט=T-Mobile Arena at night|ה-T-Mobile ארנה בלילה
קובץ:U2_Experience_and_Innocence_Tour_post-show_Las_Vegas_5-12-18.jpg|טקסט=U2 at T-Mobile Arena|הופעה של U2 ב-T-Mobile Arena
קובץ:T-Mobile_Arena,_Las_Vegas_(34836465501).jpg|טקסט=T-Mobile Arena|מבט מבחוץ על ה- T-Mobile ארנה 
</gallery>

== אירועים בולטים ==
בנוסף למשחקי הגולדן נייטס ואירועי UFC, מספר אירועי ספורט מרכזיים נערכו בזירה, כולל משחקי אגרוף כמו קנלו אלווארז נגד גנאדי גולובקין ופלויד מייוות'ר ג'וניור נגד קונור מקגרגור. בזכות זכיית הגולדן נייטס בגמר המערב 2017-18, היא גם אירחה שלושה משחקים בגמר גביע סטנלי 2018, בין הגולדן נייטס לוושינגטון קפיטלס, כולל את המשחק החמישי על גביע שהעניק לקבוצה מהבירה את גביע סטנלי הראשון בתולדות המועדון. ובנוסף גם שלושה משחקים בגמר גביע סטנלי 2023 בין הגולדן נייטס לפלורידה פנטרס.

כמו כן בשנת 2023 התקיים בזירה משחקי הפיינל פור של טורניר אמצע ההעונה הראשון בהיסטורית ה-NBA.

== הערות שוליים ==
שמורת הטבע רפטק

בול של טורקמניסטן המוקדש לשמורת הטבע רפטק
שמורת הטבע רפטק (בטורקמנית: Repetek goraghanasy) היא שמורת טבע מדברית במחוז לבאפ בטורקמניסטן, במזרח מדבר קאראקום, סמוך לנהר אמו דריה. היא שוכנת כ-70 קילומטרים דרומית לטורקמנאבאט וידועה בזכות ה"זמזן" (כוח אפור). היא הוקמה בשנת 1928 למחקר ושימור של מערכת אקולוגית של מדבר חול, היא משתרעת על שטח של 346 קילומטרים רבועים.

השמורה צורפה לאתר המורשת העולמית מדבריות החורף הקרים של טוראן של ארגון אונסק"ו שהוכרז בספטמבר 2023 במהלך המושב ה-45 של ועדת המורשת העולמית בריאד בערב הסעודית.

==גאוגרפיה ואקולוגיה==
הנוף של השמורה צחיח, עם דיונות חול רחבות בגובה של כ-15–20 מטרים ואורך של 8–10 קילומטרים באזורים רבים, שטחים נרחבים של דיונות חול ושקעים דמויי עמקים. גובה ממוצע 185–200 מטרים מעל גובה פני הים. , נדיר ברוב חלקי מרכז אסיה מכסה כ-4.5% משטח השמורה. לקרקעות יש תת-קרקע חולית, אך בתוך השמורה צומחים "21 מיני עצים, 104 מיני עשבים, 8 מיני פטריות, מין אחד של אזוב, 68 מיני אצות קרקע ו-197 מיני פטריות".

==היסטוריה==
התחנה המדעית של מדבר החול רפטק אורגנה ב-1912 בהחלטת החברה הגאוגרפית הרוסית, והשמורה הוקמה ב-1928 על בסיס התחנה המדעית. במהלך התקופה הסובייטית השמורה הייתה שייכת למכון המדבריות של האקדמיה למדעים של הרפובליקה הסובייטית של טורקמניסטן. רשימת הפרסומים המדעיים הנוגעים לתחנת מדבר החול רפטק ושמורת הביוספרה מאז 1982 עד 1991 כוללת כ-250 מאמרים (30% על מבנה נוף וגאוגרפיה, 20% על בוטניקה ו-50% על זואולוגיה).

המכון למדבריות, צמחייה ובעלי חיים של האקדמיה למדעים של טורקמניסטן הוקם בשנת 1962 כדי ללמוד על דרכים לטייב אדמות מדבריות לשימוש כלכלי בשמורה. במקום קיים מוזיאון.

==מצב הגנה==
שמורת הביוספרה המדינתית רפטק היא חלק מ (IBA) ומאז 1979 נמצאת בפיקוח של אונסק"ו, אך "האתר נמצא בניהולו של המשרד להגנת הטבע של טורקמניסטן". השמורה "תומכת במכלול השלם ביותר של מיני עופות האופייניים למדבר החול של הקאראקום" ו"יש בה אוכלוסייה חשובה של צבי הזפק (Gazella subgutturosa) אשר רשום כפגיע (VU) ברשימה האדומה של IUCN".

==אקלים==
שמורת הביוספרה המדינתית רפטק היא בעלת אקלים מדברי (סיווג האקלים BWk בשיטת קפן), עם חורפים קרירים וקיץ חם מאוד. כמות המשקעים היא בדרך כלל מועטה ולא קבועה, והם יורדים בעיקר בחודשי החורף והסתיו. ב-28 ביולי 1983, נמדדה בשמורת הביוספירה המדינתית רפטק טמפרטורה של 50.1 מעלות צלזיוס, שהיא הטמפרטורה הגבוהה ביותר שנרשמה אי פעם בטורקמניסטן ובברית המועצות לשעבר, וגבוהה מהטמפרטורות הגבוהות שנרשמו אי פעם באירופה או באמריקה הדרומית.

==קישורים חיצוניים==

<div style="direction: ltr;">
* [https://whc.unesco.org/document/192658 Nomination Text] - UNESCO site
* [https://en.unesco.org/biosphere/aspac/repetek Repetek Biosphere Reserve, Turkmenistan] – UNESCO site
* [https://whc.unesco.org/en/tentativelists/5435/ Repetek Biosphere State Reserve] – UNESCO site
</div>

==הערות שוליים==

קטגוריה:טורקמניסטן: גאוגרפיה
Vultures (שיר)

"Vultures" הוא שיר של סופרגרופ ההיפ הופ האמריקאי , המורכב מהראפרים האמריקאים קניה וסט וטיי דולה סיין, בהשתתפות הראפרים האמריקאים באמפ ג'יי וליל דורק. זה הסינגל המוביל מתוך אלבומם המשותף של הצמד, Vultures 1. לאחר שהושמע בתוכנית Power 92 Chicago ברדיו WPWX שישה ימים לפני צאתו, הוא יצא באופן עצמאי על ידי הצמד ב-22 בנובמבר 2023.<ref></ref> השיר נכתב על ידי וסט וטיי דולה סיין והופק על ידי השניים יחד עם אמבזה, גוסטב רודמן, אוג'יבולטה ו-Marlonwiththeglasses.

==רקע והוצאה==
ב-23 באוקטובר 2023, טיי דולה סיין הכריז על אלבומו המשותף עם וסט, תחת שם הצמד לצד הכרזה על מסיבות האזנה.<ref></ref> האירועים לא התקיימו. השיר "Vultures" הוכרז מאוחר יותר על ידי די ג'יי פאריס כי יושמע בתוכנית הרדיו שלו, Power 92 Chicago.<ref></ref> בגרסה זו של השיר השתתפו וסט, טיי דולה סיין, באמפ ג'יי וליל דורק. השיר יצא לאור לפלטפורמות הסטרימינג ב-22 בנובמבר 2023, ללא ליל דורק.<ref></ref> בעקבות תגובה של מעריצים להסרתו מהשיר, גרסה של השיר בהשתתפות דורק יצאה ב-23 בנובמבר 2023.<ref></ref>

==מחלוקת==
"Vultures" מכיל מילים אודות אמירותיו האנטישמיות של וסט בעבר: "איך אני אנטישמי? זיינתי כלבה יהודיה" ("How I'm anti-semitic? I just fucked a Jewish bitch"). עם צאת השיר, המילים ספגו ביקורת מצד כלי תקשורת, שראו בהן אנטישמיות. מספר ימים לאחר מכן, עלה סרטון של וסט וכריס בראון יחד במסיבה בדובאי רוקדים וצוחקים יחד לצלילי השיר, שגרר גם הוא תגובה.

== מיקומי שיא ==

==קישורים חיצוניים==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי קניה וסט
קטגוריה:שירי טיי דולה סיין
קטגוריה:שירי ליל דורק
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:מחלוקות במוזיקה
חוף זיקים

חוף זיקים ליד קיבוץ זיקים, הוא חוף ים הנמצא כקילומטר וחצי מערבית לקיבוץ זיקים שבמישור החוף הדרומי, החוף נמתח מאזור התעשייה הדרומי של אשקלון ועד גבול ישראל – רצועת עזה בדרום, אורך החוף 4.3 קילומטרים.

חוף זה הוא חוף הים הדרומי ביותר של חופי ישראל שלאורך הים התיכון, בחוף זה נשפך לים התיכון נחל שקמה.

== היסטוריה ==
במהלך השנים בוצעו ניסיונות חדירה ימיים רבים של מחבלי גדודי עז א-דין אל-קסאם, הזרוע הצבאית של ארגון הטרור חמאס מרצועת עזה, ב-8 ביולי 2014, יומו הראשון של מבצע צוק איתן ניסו לחדור חמישה מחבלי חמאס לחוף על מנת לבצע פיגוע טרור באזור זיקים ובסיס צה"ל באזור.

במתקפת הפתע על ישראל בשמחת תורה ה'תשפ"ד, 7 באוקטובר 2023, חדרו לחוף מחבלים רבים שביצעו את הטבח בחוף זיקים, בו נרצחו לפחות 19 אזרחים ישראלים, רוב המחבלים חוסלו שם, אך חלקם ששרדו המשיכו לבט"ר זיקים, ושם התרחש קרב זיקים בו נפלו 7 חיילי צה"ל ונהרגו כמה אזרחים שמצאו מקלט בבסיס.

== ראו גם ==
* הטבח בחוף זיקים
* קרב זיקים
250px

קטגוריה:ישראל: חופים
קטגוריה:זיקים
קטגוריה:מועצה אזורית חוף אשקלון
בוב קורלנד

רוברט אלברט קורלנד (באנגלית: Robert Albert Kurland; 23 בדצמבר 1924 – 29 בספטמבר 2013) היה שחקן כדורסל אמריקאי ששיחק בקבוצת פיליפס 66ers ובנבחרת ארצות הברית בעמדת הסנטר.

==קורות חייו==
קורלנד נולד בסנט לואיס לאלברט ואדל. הוא למד בבית ספר התיכון ג'נינגס שם השתתף במסלול כדורסל.<ref></ref>
==קריירת מכללות==
רבים מבני משפחתו של קורלנד לא סיימו תיכון, וקורלנד היה הראשון במשפחתו שלמד בקולג'.
קורלנד היה חלק בלתי נפרד מהתארים הרצופים של הקבוצתו ב-NCAA בשנים 1945 ו-1946, ופעמיים רצוף נבחר לשחקן המצטיין של ליגת ה-NCAA, הוא עשה שיא עונתי של נקודות במצטבר של 643 נקודות, כולל 58 במשחק נגד אוניברסיטת סנט לואיס, במשחק בו שיחק לראשונה אד מקאולי. קורלנד ידוע כשחקן הראשון שהטביע במשחק כדורסל בקולג'.
בקולג', קורלנד היה פעיל בפעילויות רבות בקמפוס, כולל מועצת הסטודנטים, עבורה כיהן כנשיא בשנים 1945 ו-1946. הוא סיים תואר ראשון במדעים.
==קריירה ב-AAU==
קורלנד מעולם לא שיחק כדורסל מקצועני, הוא ויתר על ההזדמנות לשחק ב-nba, כדי לשחק ב-A.A.U של פיליפס פטרוליום. קורלנד שיחק בין השנים 1946–1952 במדי פיליפס 66ers וזכה בשלוש אליפויות.

==באולימפיאדה==
באולימפיאדת לונדון 1948 הוא הוביל את נבחרת הכדורסל של ארצות הברית למדליית הזהב. הוא היה שני בנבחרת בנקודות (אחרי אלכס גרוזה) כאשר ארצות הברית ניצחה את צרפת במשחק על מדליית הזהב, 65–21.
באולימפיאדת 1952 בהלסינקי נשא קורלנד את דגל ארצות הברית בטקס הפתיחה. הוא שוב היה כוח דומיננטי במשחק כאשר ארצות הברית ניצחה את ברית המועצות במשחק על מדליית הזהב, 36–25.

==חיים אישיים==
קורלנד קיבל הכשרת ניהול לתואר שני באוניברסיטת סטנפורד. הוא היה לאיש מכירות בחברת הנפט פיליפס פטרוליום, שם שיחק גם כדורסל בליגה למקומות עבודה, ולאחר מכן שימש כמנהל שיווק בכיר. הוא מילא מגוון תפקידים, ביניהם כאלה שאחראים לפיתוח תחנות הדלק בשירות עצמי, צמיחת חטיבות החקלאות והפלסטיק וניהול יוזמות שיווק. האחריות התאגידית שלו לקחה את משפחתו לדנבר, וויצ'יטה, ממפיס, סינסינטי ואטלנטה. בסופו של דבר, הוא חזר עם משפחתו לברטלסוויל באוקלאומה שם שימש קורלנד כסגן ראש העיר וכחבר בוועדת העיר במשך מספר שנים. הוא פרש מפיליפס ב-1985.
קורלנד נבחר להיכל התהילה של הכדורסל ב-1961. בשנת 1996 הוא נכנס להיכל התהילה הלאומי של הספורט הפולני-אמריקאי.
קורלנד מת בביתו בפלורידה ב-29 בספטמבר 2013, בגיל 88. הוא הותיר אחריו את אשתו ברברה לה היה נשוי 62 שנים, ארבעת ילדיהם אלכס, רוס, דנה וברברה, ושבעה נכדים.

==קישורים חיצוניים==

* 

==הערות שוליים==

קטגוריה:אמריקאים שנולדו ב-1924
קטגוריה:אמריקאים שנפטרו ב-2013
קטגוריה:כדורסלני אוניברסיטאות ומכללות בארצות הברית
חמימות חולפת

"חמימות חולפת" הוא שיר שהוקלט על ידי הזמרת-יוצרת הישראלית דנה ברגר.<ref name=":0"></ref> הוא יצא לאור במאי 1998, בהוצאת חברת התקליטים NMC יונייטד אנטרטיינמנט, כסינגל השלישי מתוך האלבום.<ref name=":0" /> את השיר כתבה והלחינה ורד קלפטר להפקה מוזיקלית של יובל שפריר.<ref name=":1"></ref>

השיר הגיע למקום ה-14 במצעד העברי השבועי של רשת ג'.<ref name=":1" />

== רקע וכתיבה ==
השיר נכתב והולחן על ידי ורד קלפטר והופק על ידי יובל שפריר.<ref name=":0" /> אף על פי שהוא לא הצליח במצעדים השבועיים בישראל בתקופה בה יצא, הוא דורג במקום ה-31 בהמצעד העברי השנתי של רשת ג'.<ref name=":1" /> בשנת 2000 ביצעה ביחד עם המוזיקאי הישראלי חמי רודנר את "חמימות חולפת" בהופעה חיה.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-400 אלף השמעות.<ref name=":0" />

== וידאו קליפ ==
הווידאו קליפ הרשמי של השיר פורסם לראשונה ביוטיוב ב-21 בפברואר 2011.<ref name=":2"></ref> הוא צולם בשחור-לבן בתל אביב-יפו.<ref name=":2" />

נכון לדצמבר 2023 עומד מונה הצפיות של הקליפ על למעלה מ-400 אלף צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|מאי 1998
|תקליטור
|NMC
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 1998
קטגוריה:סינגלים מ-1998
קטגוריה:שירי דנה ברגר
קטגוריה:שירים באנגלית
קטגוריה:שירים שנכתבו על ידי ורד קלפטר
קטגוריה:שירים שהולחנו על ידי ורד קלפטר
קטגוריה:שירים שהופקו על ידי יובל שפריר
קטגוריה:וידאו קליפים בשחור-לבן
קטגוריה:שירים על מין מזדמן
קטגוריה:שירים על רגשות
קטגוריה:סינגלים בהוצאת NMC יונייטד אנטרטיינמנט
אאוג'ניו הנקה

אאוג'ניו הנקה (באיטלקית: Eugenio Henke; 15 בנובמבר 1909 – 4 בפברואר 1990) היה אדמירל איטלקי אשר כיהן כראש מטה ההגנה (מקביל לרמטכ"ל) בין השנים 1972–1975.

==ביוגרפיה==
הנקה נולד בג'נובה ב-15 בנובמבר 1909. הוא למד באקדמיה הימית המלכותית בליבורנו, וב-1931 החל לשרת בצי המלכותי האיטלקי. עם פרוץ מלחמת העולם השנייה, הוא שימש כסגן מפקד המשחתת וינצ'נזו ג'יוברטי (Vincenzo Gioberti). הוא לחם בקרב כף מטפן, קרב קלבריה וקרב כף ספרטיבנטו. לאחר שאיטליה החליפה צדדים במלחמה בספטמבר 1943, הנקה הצליח להימנע מלכידה בידי הגרמנים, ולהוביל את המשחתת שלו לפורטו טורס שם נכנע לכוחות בעלות הברית.

הנקה הצטרף לכוחות האיטלקיים שלחמו לצד בעלות הברית, ומונה למפקד רודפת הצוללות "סנט אפונסו". בנובמבר 1943 הוא מונה לראש אגף ההדרכה בפיקוד ספינות הטורפדו של הצי האיטלקי. הוא המשיך לכהן בתפקיד עד 1947, אז מונה לסגן ראש מטה ההגנה (מקביל לרמטכ"ל). בשנה שלאחר מכן הוא מונה למפקד פריגטה. בדצמבר 1951 הוא מונה למפקד שייטת הקורבטות ה-1. ב-1953 החל לשרת במשרד ההגנה. ב-1954 הוא מונה למפקד בסיס הצי ברומא. בדצמבר 1960 הוא הועלה לדרגת אדמירל עורפי. בדצמבר 1964 הוא הועלה לדרגת אדמירל די דיוויזיוני ומונה למפקד הדיוויזיה הימית ה-4. ב-1965 הוא מונה למפקד ה-SISMI (שירות המודיעין האיטלקי).

בתקופת כהונתו כראש המודיעין, חקר הנקה את הפיצוץ בפיאצה פונטנה, שבו נהרגו 17 איש. ב-1970 הוא הועבר לשמש כמפקד מרכז הים התיכון של נאט"ו. ב-31 ביולי 1972 הוא מונה לראש מטה ההגנה (מקביל לרמטכ"ל). הוא כיהן בתפקיד עד 31 בינואר 1975. הוא היה הראשון בתולדות התפקיד, שהגיע משורות הצי. הוא נפטר ברומא ב-4 בפברואר 1990.

==קישורים חיצוניים==

* [https://www.difesa.it/SMD_/CaSMD/CapiSMD/Pagine/Ammiraglio_Eugenio_HENKE.aspx אאוג'ניו הנקה] באתר משרד ההגנה האיטלקי

קטגוריה:אדמירלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים מעוטרי אות לגיון ההצטיינות
קטגוריה:איטלקים שנולדו ב-1909
קטגוריה:איטלקים שנפטרו ב-1990
אנדראה ויליונה

אנדראה ויליונה (באיטלקית: Andrea Viglione; 24 באוגוסט 1914 – 28 באפריל 1992) היה גנרל איטלקי שימש כמפקד כוחות היבשה האיטלקיים בין השנים 1973–1975, וכראש מטה ההגנה (מקביל לרמטכ"ל) בין השנים 1975–1978.

==ביוגרפיה==
ויליונה נולד בטורינו ב-24 באוגוסט 1914. בנובמבר 1934 הוא התגייס לצבא המלכותי האיטלקי. בדצמבר 1935 הוא הועלה לדרגת לוטננט משנה. בנובמבר 1936 הוא החל ללמוד באקדמיה הצבאית המלכותית במודנה. ביוני 1940 הוא השתתף בפלישה לצרפת והועלה לדרגת לוטננט. לאחר מכן השתתף במלחמת איטליה-יוון והועלה לדרגת קפיטנו. לאחר שאיטליה החליפה צדדים במלחמה, ויליונה הצליח להימנע מלכידה בידי הגרמנים, והצטרף לפרטיזנים. הוא המשיך להילחם עם הפרטיזנים עד סוף המלחמה, ובשלב מסוים מונה למפקד בריגדת הפרטיזנים "ואלה גרנה".

לאחר סיום המלחמה, ויליונה התגייס מחדש לצבא האיטלקי. הוא למד בקורס המטה הכללי. ב-1952 הוא הועלה לדרגת מאיורו ומונה למפקד רגימנט הרגלים ה-70. באוגוסט 1956 הוא הועלה לדרגת קולונלו. ב-1959 הוא הועבר לפקד על רגימנט הרגלים ה-76. בדצמבר 1962 הוא הועלה לדרגת גנרל די בריגדה ומונה למפקד בריגדת הגרנדירים של סרדיניה. במאי 1969 הוא הועלה לדרגת גנרל די קורפו ומונה לראש מרכז הדלק של הצבא האיטלקי.

ב-21 באפריל 1973 הוא מונה למפקד כוחות היבשה האיטלקיים. ב-31 בינואר 1975 הוא מונה לראש מטה ההגנה (מקביל לרמטכ"ל). הוא כיהן בתפקיד עד 31 בינואר 1978. הוא נפטר ברומא ב-28 באפריל 1992.

==קישורים חיצוניים==

* [http://www.difesa.it/SMD/CaSMD/Capi-SMD/Andrea+VIGLIONE.htm אנדראה ויליונה] באתר משרד ההגנה האיטלקי

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1914
קטגוריה:איטלקים שנפטרו ב-1992
ניתוק קשר (סיינטולוגיה)

ניתוק קשר במדורי הסיינטולוגיה, הוא ניתוק מוחלט של כל קשר בין אדם לחבר, עמית, או אף בן משפחה הנחשב כאנטגוניסט כלפי הכנסייה הסיינטולוגית. ביצוע ניתוק קשר בסיינטולוגיה הוא סוג של ריחוק חברתי. ניתוק הקשר נחשב כשיטה חשובה להסרת מכשולים לצמיחה הרוחנית של האדם. במקרים מסוימים, ניתוק הקשר בא לידי ביטוי בקרב הנישואים, מה שמפריד ילדים מהוריהם.

יצירה צ'יליאנית מתחילת [[המאה ה-20, בה מיוצג זוג נפרד מנישואין.]]
[[צו הרחקה מויליאם ווייט נגד וויליאם שייקספיר, 1596]]

==ראו גם==
* צו הרחקה
* גירושים
* סיינטולוגים עצמאיים
* רון ל. הבארד
* מארק "מארטי" ראת'בון <small>(אנ')</small> – מקורב להנהלה שעבר לסיינטולוגים העצמאיים
* סיינטולוגיה
** ליאה רמיני
* המרכז הישראלי לנפגעי כתות

==קישורים חיצוניים==

==הערות שוליים==

קטגוריה:סיינטולוגיה
התפרצות הר הגעש מאראפי (2023)

ב-3 בדצמבר 2023 התפרץ הר מאראפי, הר געש מורכב באי סומטרה באינדונזיה. האפר שהתפזר בעקבות ההתפרצות הגיע לגובה של עד באוויר, והנחית כמויות גדולות של אפר געשי במחוזות סמוכים. 23 מטיילים נמצאו מתים ליד לוע הר הגעש.

== רקע ==
הר מאראפי הוא הר הגעש המורכב הפעיל ביותר במערב סומטרה. ההר התפרץ ב-1979 , אז מתו 60 בני אדם. לפחות אדם אחד נהרג בהתפרצות בשנת 1996. במהלך אפריל-מאי 2018 התרחשו מפולות אפר בדרום מזרח ההר. הר הגעש התפרץ בפעם האחרונה בינואר 2023 אך לא גרם לנפגעים. כ-1,400 איש חיים על מדרונות ההר בכפרים רובאי וגובאח קומנטיאנג, כ- מהפסגה.<ref></ref>

== ההתפרצות ==
ב-3 בדצמבר 2023 התפרץ הר מאראפי. ההתפרצות הטילה אפר לגובה של עד 3,000 מטרים באוויר, ואפר געשי נחת בכמה מחוזות סמוכים.<ref></ref> ב-3–4 בדצמבר נצפו בסך הכל 46 התפרצויות ו-66 פיצוצים מנקודת התצפית של הר הגעש.<ref name="tempo1"></ref>

אפר געשי נחת בכמה ערים במחוז מערב סומטרה כמו פדנג פנג'אג ובוקיטינגי , נפות פסמאן ומערב פסמאן . ההתפרצות נמשכה ארבע דקות ונרשמה תזוזה של 30 מילימטרים בסייסמוגרף.<ref></ref>

== נפגעים ==
ההתפרצות התרחשה בזמן שמטפסים רבים שהו במורדות ההר. מתוך 75 מטיילים שטיפסו על ההר ב-2 בדצמבר, 49 פונו, שלושה נמצאו בחיים וחולצו,<ref name="guardian1"></ref> ו-23 נמצאו מתים. שנים עשר מהניצולים נפצעו.<ref name="bbc2"></ref>

ההרוגים נמצאו ליד לוע הר הגעש, בעוד שהחיפושים אחר מטיילים נעדרים אחרים נקטעו בהתפרצויות משניות, כאשר גופת ההרוג האחרון התגלתה ב-6 בדצמבר. ההרוגים סבלו מכוויות קשות שמנעו את זיהויים, וחלק מהניצולים סבלו מכוויות ושברים.<ref name="bbcmonkey"></ref>

== תוצאות ==
בתגובה להתפרצות, הרשויות המקומיות אסרו כל פעילות בטווח של 3 קילומטרים מהר הגעש. מסכות חולקו לתושבים, והם נדרשו להישאר בבית.

== קישורים חיצוניים ==

== הערות שוליים ==

קטגוריה:אינדונזיה: אסונות טבע
קטגוריה:אסיה: אסונות טבע
קטגוריה:התפרצויות געשיות
קטגוריה:אסונות טבע ב-2023
בלילה (שיר של יצחק קלפטר ויעל לוי)

בַּלַּיְלָה הוא שיר בביצוע הזמרים הישראלים יצחק קלפטר ויעל לוי. יורם טהרלב כתב את השיר, ויצחק קלפטר הלחין אותו. השיר התמודד בפסטיבל הזמר והפזמון תש"ם (1980) והגיע למקום החמישי בתחרות.

== על השיר ==
"בלילה" השתתף בפסטיבל הזמר והפזמון תש"ם (1980), שנערך ב־29 במרץ 1980. השיר מסמן את תחילת קריירת הסולו של יצחק קלפטר. קלפטר ויעל לוי כבר שיתפו פעולה קודם לכן במופע "שיחות סלון" של יהונתן גפן, וקלפטר גם הלחין (לאחר הפסטיבל) כמה שירים באלבום הבכורה של לוי.

מחבר השיר, יורם טהרלב, בחן בשיר את נקודת המבט של ילדים, ששונה לדבריו מזו של מבוגרים: 

== יחס הביקורת ==
אמיר שוורץ מ־ynet מנה את השיר בין עשרת השירים הגדולים של יצחק קלפטר, וכתב על הדואט של קלפטר ולוי: "השילוב בין הקול הצלול שלה, הקול העבה שלו, המילים היפות של יורם טהרלב לבין העיבוד התזמורתי המתבקש עם הכינורות, הולידו אחד מהשירים הכי יפים שהופיעו אי פעם בפסטיבל הזמר והפזמון. למרות שהשיר לא זכה בתחרות, קלפטר הבין שהוא בשל לצאת לדרך עצמאית".

== מצעדי פזמונים ==
השיר הוצג ב"פינה לשיפוטכם" של "מקום בצמרת", מצעד הפזמונים השבועי של רשת ג', ב־1 באפריל 1980 והגיע בשיאו למקום השלישי ב־25 ביוני 1980. הוא יצא מהמצעד ב־13 באוגוסט 1980 בתום 16 שבועות צעידה.

=== מיקומי שיא ===

==גרסאות נוספות==
ב־2022 חידשו את השיר גיל בר הדס ואחותו רוני בר הדס במסגרת "יעלה ויבוא" – פרויקט המחווה לשירי טהרלב<ref></ref>.

== קישורים חיצוניים ==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:שירי יצחק קלפטר
קטגוריה:שירי יעל לוי
קטגוריה:שירי פסטיבל הזמר והפזמון
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי יצחק קלפטר
קטגוריה:שירים על לילות
מידי (להקה)

מִידִי (בצ'כית: MYDY, מילולית: "סבונים") היא להקה צ'כית מהעיר פראג, שהוקמה בשנת 2012.<ref></ref> שמה המקורי היה מִידִי רֶייבִּיקֵאד (Mydy Rabycad, "סבוני רייביקאד"), עד לשנת 2019, אז קוצר לשם הנוכחי.<ref></ref> סגנונה המוזיקלי הוא שילוב של אלקטרו סווינג וסוגים אחרים של מוזיקה אלקטרונית, והלהקה מכנה אותו "גלאמטרוני" (glamtronic). עוד תיארו את הסגנון המוזיקלי של הלהקה כ"אלקטרופופ כיפי וקליט – ועדיין מתוחכם ואינטליגנטי – הכולל אזכורים לסגנונות רטרו שונים".<ref></ref>

על פי הלהקה, הסגנון הגלאמטרוני שלה משלב את שני האלמנטים העיקריים המייחדים אותה. האחד הוא "גלאם" – הפאר והנראות של להקות גלאם רוק משנות ה-80, כפי שמתגלם למשל בסרט ולווט גולדמיין , והשני הוא תמהיל של מוזיקה אלקטרונית עכשווית.<ref></ref>

== היסטוריה ==
הלהקה הוקמה בקיץ 2012.<ref></ref> בתחילת דרכה, מיקולאש פייכה (סקסופון, איווי, סינתיסייזר) פנה לנרו סקראץ' (סינתיסייזר) ויאן דראבק (גיטרה בס, סינתיסייזר) בהצעה לשיתוף פעולה בפרויקט מוזיקלי חדש, וגם הזמינו את חברתם הזמרת והשחקנית ז'ופייה דשבויאנובה (שירה) להצטרף.<ref></ref> בכך נוצרה הרביעייה שהייתה בסיס הלהקה, ולאחר שנה נוספו אליה כאורחים קבועים תומאש קונופקה (תופים, הפקה) ואונדריי סלנסקי (גיטרה), אשר הותירו השפעה משמעותית על צליליה של הלהקה הן באולפן והן בהופעותיה החיות.

נקודת המפנה בקריירה של הלהקה חלה עם הגעתו של המנהל פטר בלאז'ק, אשר הודות לו היא נהייתה מקצועית יותר וקיימו יותר הופעות גדולות.<ref></ref>

על פי ז'ופייה דשבויאנובה, חברי הלהקה חברו לראשונה לכאורה במחנה מוזיקה. עם זאת, חברי הלהקה הכירו אחד את השני עוד קודם לכן. נרו סקראץ' הוא בן דודו של הבסיסט יאן דראבק, אשר הוא היה חברו ללימודים של מיקולאש פייכה מבית הספר היסודי ובאוניברסיטה.<ref></ref> חלק מחברי הלהקה גם הופיעו יחד בעברם בלהקות אחדות. תומאש קונופקה היה המורה לתופים של נרו, והודות לו נודע למנהל פטר בלאז'ק על הלהקה. כפי הנראה אונדריי סלנסקי הצטרף ללהקה לפני הקלטת האלבום Glamtronic. בשנת 2020 תומאש קונופקה עזב את הלהקה.

== סגנון מוזיקלי ==
אלבום הבכורה של הלהקה, Let Your Body Move, היה בעיקרו בסגנון אלקטרו סווינג קלאסי. לעומתו, האלבום Glamtronic התאפיין בגישה רחבה וסגנונית יותר, והסינגל "Just Dance" שיצא בעקבותיו "...ממשיך בדיוק איפה שהאלבום האחרון Glamtronic נגמר, ומראה לאן מכוונים צעדיה הבאים של הלהקה".

== דיסקוגרפיה ==
=== אלבומי אולפן ===
* 2013: Let Your Body Move
* 2015: Glamtronic
* 2017: 
* 2018: Live at Colours of Ostrava
* 2019: Numbers

=== סינגלים ===
* 2016: "Just Dance"

== קישורים חיצוניים ==
* 

== הערות שוליים ==

קטגוריה:להקות צ'כיות
קטגוריה:להקות שהוקמו בשנת 2012
התקפת פרינסטון

התקפת פרינסטון היא אסטרטגיית כדורסל התקפית ששמה דגש על תנועה מתמדת, חיתוכים, לחיצות על הכדור ומחוצה לו ועבודת צוות ממושמעת. ההתקפה הומצאה באוניברסיטת פרינסטון על ידי פיט קאריל,<ref></ref> אם כי ניתן לייחס את זה גם לפרנקלין "קפי" קאפון, שאימן את פרינסטון בסוף שנות ה-30, וברנרד "רד" סרצ'ק, שאימן ב-ישיבה יוניברסיטי בין השנים 1938–1977.

== שימוש בפרינסטון ==
ההתקפה מיועדת להתקפה של חמישה שחקנים, שכל שחקן יודע למסור, לזרוק ולכדרר ברמה גבוהה. השחקנים על המגרש ינסו לעשות בידוד ואי התאמה באמצעות כישורים אלה. העמדות הופכות פחות חשובות ובהתקפה אין רכז, קלע, סמול פורוורד או פאוור פורוורד. עם זאת, ישנם כללים מסוימים ששחקנים המשתתפים בהתקפה זו צפויים לפעול לפיהם.

ההתקפה מתחילה בדרך כלל עם ארבעה שחקנים מחוץ לקשת שלוש הנקודות ועם שחקן אחד במרכז אמצע השלשה. הכדור נע בתנועה מתמדת באמצעות מסירה עד ששחקן חותך לעבר שטח ריק מתחת לסל ומסביבו, ומעביר את הכדור לקליעה. שחקן הפוסט הוא שחקן חשוב מאוד בהתקפה.

סימן ההיכר של ההתקפה הוא מסירת הרכז, כאשר שחקן בעמדת החצי פינה חותך במהירות לכיוון הסל, מקבל מסירה מהרכז ואמור למצוא את עצמו פנוי מתחת לסל. לחלופין, כאשר הקבוצה בהגנה מנסה לחסום את הצבע כדי למנוע חיתוכים בקו האחורי, ההתקפה משתמשת בזריקה ל-3 נקודות. כל חמשת השחקנים בהתקפה - כולל הרכז - צריכים להיות עם אחוזים טובים לשלוש נקודות ולא לאפשר לשחקני ההתקפה להישאר ללא שמירה.

ההתקפה לרוב מתפתחת לאט מאוד, מסתמכת על מספר מסירות גבוה, והיא משמשת לעיתים קרובות בכדורסל מכללות על ידי קבוצות המתמודדות מול יריבות עם כישרון אתלטי מעולה על מנת לשמור על משחק עם מספר נקודות נמוך כתוצאה מכך, הובילה אוניברסיטת פרינסטון את הליגה בספיגת הנקודות הנמוכה ביותר 19 פעמים.

=== מכללות ===
במהלך כהונתו של פיט קאריל כמאמן ראשי של פרינסטון רשם מאזן שיא של 514 ניצחונות לעומת 261 הפסדים, אחוז ניצחון של 65.8%. קבוצתו זכתה ב-13 אליפויות ליגת הקיסוס במהלך 29 שנות כהונתו, וקיבלו 11 הצעות לטורניר NCAA. פרינסטון זכתה בתואר ה-NIT ב-1975. הניצחון הגדול ביותר של קאריל היה ניצחון 43 - 41 על אוניברסיטת UCLA אלופת ה-NCAA ב-1995. הניצחון האריך את פרישתו של המאמן קאריל במשחק אחד ווהוא מדורג ראשון בהופעות [http://coed.com/2011/03/06/the-10-greatest-march-madness-upsets-of-all-time/ ב-NCAA] בכל הזמנים. מאמן פרינסטון לשעבר סידני ג'ונסון וקודמיו ביל קארמודי, ג'ון תומפסון השלישי וג'ו סקוט השתמשו כולם בהתקפה של פרינסטון.<ref name="TQQ&A"></ref>

=== nba ===
גם קליבלנד קאבלירס, לוס אנג'לס לייקרס, ניו אורלינס הורנטס, ניו ג'רזי נטס וושינגטון וויזארדס הריצו גרסאות להתקפה של פרינסטון.<ref></ref> ריק אדלמן הציג גרסה שונה של התקפת פרינסטון של קאריל ליוסטון רוקטס במהלך עונת 2007–2008 .<ref name="chronicleref"></ref> המאמן אלווין ג'נטרי יישם גם גרסה שונה משלו שמציגה קווי דמיון להתקפת משולש. במהלך עונת 13–2012 של פיניקס סאנס. אדי ג'ורדן יישם את התקפת פרינסטון כמאמן של וושינגטון וויזארדס מ-2003 עד 2008 ושל פילדלפיה 76'ס מ-2009 עד 2010.

==ראו גם==
* אוניברסיטת פרינסטון
* דייוויד בלאט
==הערות שוליים==

קטגוריה:מושגים בכדורסל
אריק וינשטיין

אריק רוס ויינשטיין (נולד ב-25 באוקטובר 1965) הוא מנהל קרן גידור אמריקאי ומנחה פודקאסט אמריקאי-יהודי. יש לו דוקטורט בפיזיקה מתמטית מאוניברסיטת הרווארד.

== ביוגרפיה ==
ויינשטיין נולד ב-26 בינואר 1965 בעיר לוס אנג'לס אשר במדינת קליפורניה. לויינשטיין היה עניין רב במתמטיקה ובפיזיקה תאורטית עוד מגיל צעיר. בצעירותו ויינשטיין למד באוניברסיטת פנסילבניה, שם הוא קיבל תואר ראשון במתמטיקה, וב-1992 קיבלט דוקטורט בפיזיקה מתמטית מאוניברסיטת הרווארד.<ref></ref><ref name="NPR"></ref><ref name=vox></ref><ref></ref>

וינשטיין החליט לבסוף לעזוב את האקדמיה לאחר שעבד בין היתר במכון הטכנולוגי של מסצ'וסטס ובאוניברסיטה העברית בירושלים.

משנת 2005 הוא עובד עבור קרן הגידור הקליפורנית ת'יל קפיטל, שם הוא משמש כמנכ"ל.

וינשטיין תרם תרומה משמעותית לתחום המתמטיקה ועבודתיו פורסמו לאורך השנים בכתבי עת מדעיים נחשבים שונים.

וינשטיין הוא המנחה של פודקאסט בשם "הפורטל" בו הוא חוקר מגוון רחב של נושאים, כולל מתמטיקה, פיזיקה, כלכלה וסוגיות חברתיות שונות.

== קישורים חיצוניים ==

* 

==הערות שוליים==

קטגוריה:בוגרי אוניברסיטת פנסילבניה
קטגוריה:בעלי תואר דוקטור מאוניברסיטת הרווארד
קטגוריה:סגל האוניברסיטה העברית בירושלים
קטגוריה:סגל המכון הטכנולוגי של מסצ'וסטס
קטגוריה:משקיעי הון סיכון אמריקאים
קטגוריה:מגישי פודקאסטים אמריקאים
קטגוריה:אמריקאים שנולדו ב-1965
ארי שפיר

ארי דייוויד שפיר (Ari David Shaffir; נולד ב-12 בפברואר 1974) הוא קומיקאי, סטנדאפיסט, שחקן, מנחה פודקאסט, כותב ומפיק אמריקאי-יהודי.

== ביוגרפיה ==
ארי שפיר נולד בעיר ניו יורק שבארצות הברית למשפחה יהודית דתית. אביו היה ניצול שואה מרומניה.<ref></ref> כשהיה בן 9 עברה משפחתו לרוקוויל, מרילנד. לאחר סיום התיכון למד שנתיים בישיבה בירושלים וחזר ללמוד באוניברסיטת מרילנד, שם סיים תואר ראשון בספרות אנגלית.<ref></ref>

== קריירה ==
לאחר הלימודים, שפיר עבר ללוס אנג'לס ושם החל את הקריירה שלו כקומיקאי. את דרכו הוא התחיל במוקד הטלפונים של מועדון The Comedy Store, והחל לקבל שם תפקידים קטנים, עד שמשך את עינה של בעלת המקום, מיצי שור (Mitzi Shore) והחל להופיע במועדון בקביעות.<ref></ref>

שפיר נודע במיוחד בזכות עבודתו כסטנדאפיסט. לאורך השנים שפיר הופיע במועדוני סטנדאפ ופסטיבלים שונים, וזכה להכרה בסגנונו הייחודי. לאורך השנים שפיר הוציא ספיישלים קומיים.

שפיר הוא גם המפיק והמנחה של הפודקאסט "Skeptic Tank" שם עסק בשיחות ארוכות עם אורחים במגוון רחב של נושאים. שפיר גם לוקח חלק בהנחיה של הפודקאסט "Punch Drunk Sports" יחד עם ג'ייסון ת'יבאולט וסם טריפולי, והוא גם נוהג להתארח באופן תדיר בפודקאסט The Joe Rogan Experience<ref></ref> ואף היה האורח הראשון של פודקאסט זה.

בעבר שפיר גם יצר, הנחה והפיק את סדרת הטלוויזיה "This is Not Happening" בה התארחו קומיקאים שסיפרו על סיפורים אמיתיים שהם חוו.
ארי שפיר בתחילת דרכו (2013)

== פילמוגרפיה ==

=== קולנוע ===
* 2004 - The Fax
* 2005 - Reeling in Reality
* 2007 - Pauly Shore's Natural Born Komics
* 2013 - inAPPropriate Comedy
* 2016 - השכנים של ג'ונס

=== תוכניות טלוויזיה ===
* 2005 - Minding the Store (שלושה פרקים)
* 2012 - West Side Stories (סרט טלוויזיה)
* 2013–2017 - This Is Not Happening
* 2016 - 

=== רשימת הספיישלים (סטנדאפ) ===
* 2012 - Revenge for the Holocaust
* 2013 - Passive Aggressive
* 2015 - Paid Regular
* 2017 - Double Negative
* 2022 - Jew

== חיים פרטיים ==
ככל הידוע ארי אינו בזוגיות ואין לו ילדים. בעבר הייתה לו מערכת יחסים, בת שבע שנים, עם .<ref></ref>

== קישורים חיצוניים ==

* 

==הערות שוליים==

קטגוריה:בוגרי אוניברסיטת מרילנד
קטגוריה:סופרים יהודים אמריקאים
קטגוריה:תסריטאים יהודים אמריקאים
קטגוריה:קומיקאים יהודים אמריקאים
קטגוריה:יוצאים בשאלה
קטגוריה:סטנדאפיסטים אמריקאים
קטגוריה:מגישי פודקאסטים אמריקאים
קטגוריה:אמריקאים ממוצא יהודי-רומני
קטגוריה:אמריקאים שנולדו ב-1974
__noTOC__
פרנצ'סקו קאוואלרה

פרנצ'סקו קאוואלרה (באיטלקית: Francesco Cavalera; 26 בינואר 1919 – 26 באוקטובר 2013) היה גנרל בחיל האוויר האיטלקי, שכיהן כראש מטה ההגנה (מקביל לרמטכ"ל) בין השנים 1978–1980.

==ביוגרפיה==
קאוואלרו נולד בלצ'ה ב-26 בינואר 1919. ב-1937 הוא התגייס לחיל האוויר המלכותי האיטלקי והוכשר כטייס קרבי. הוא לחם במלחמת העולם השנייה בקרבות אוויריים בים התיכון ובהפצצות על מלטה. בספטמבר 1943, לאחר שאיטליה החליפה צדדים במלחמה, כבשו הגרמנים את רומא. קאוואלרו הצטרף לכוחות הפרטיזנים שלחמו בגרמנים. הוא נלכד בידי הגרמנים, אולם הצליח להימלט. הוא הגיע לדרום איטליה, שנשלטה בידי בעלות הברית, והצטרף לטייסת איטלקית שלחמה בגרמנים.

לאחר תום המלחמה, קאוואלרו חזר והתגייס לחיל האוויר האיטלקי, הועלה לדרגת קפיטנו ומונה למפקד הטייסת ה-356. ב-1947 הוא החל לשרת במטה חיל האוויר. ב-1950 הוא פיקד על טייסת קרב שהוצבה בסומליה. ב-1964 הוא מונה למפקד הבריגדה האווירית ה-5. ב-1967 הוא הועלה לדרגת גנרל בריגדה אווירית ומונה למפקד בית הספר האווירי פוזוולי. ב-1971 הוא מונה לסגן מפקד חיל האוויר. ב-31 בינואר 1978 הוא מונה לראש מטה ההגנה (מקביל לרמטכ"ל). הוא היה הראשון בתולדות התפקיד, שהגיע משורות חיל האוויר. הוא כיהן בתפקיד עד 31 בינואר 1980. הוא נפטר ברומא ב-26 באוקטובר 2013.

==קישורים חיצוניים==

* [https://web.archive.org/web/20060510140903/http://www.anrp.it/associazione/organigramma/_cavalera.htm פרנצ'סקו קאוואלרה] באתר משרד ההגנה האיטלקי

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1919
קטגוריה:איטלקים שנפטרו ב-2013
ג'ובאני טוריזי

ג'ובאני טוריזי (באיטלקית: Giovanni Torrisi; 8 בנובמבר 1917 – 11 באוגוסט 1992) היה אדמירל איטלקי ששימש כראש מטה ההגנה בין השנים 1980–1981.

טוריזי נולד בקטניה ב-8 בנובמבר 1917. ב-1940 הוא התגייס לצי המלכותי האיטלקי, ולחם במהלך מלחמת העולם השנייה. לאחר המלחמה, שימש כמפקד פריגטה ואז כמפקד הסיירת "ג'וזפה גריבלדי". בנוסף על כך, שימש במשך 11 שנים בתפקידי מטה בצי האיטלקי. ב-1970 הוא היה מעורב בניסיון ההפיכה של יוניו ולריו בורגוזה. עובדה זו נחשפה לציבור רק לאחר מותו. ב-1 באוגוסט 1977 מונה למפקד הצי האיטלקי, וכיהן בתפקיד עד 31 בינואר 1980. לאחר מכן מונה לראש מטה ההגנה (מקביל לרמטכ"ל). הוא כיהן בתפקיד עד 2 בספטמבר 1981. הוא נפטר בלה מדלנה ב-11 באוגוסט 1992.

==קישורים חיצוניים==

* [http://www.difesa.it/SMD_/CaSMD/CapiSMD/Pagine/Ammiraglio_Giovanni_TORRISI.aspx ג'ובאני טוריזי] באתר משרד ההגנה האיטלקי

==הערות שוליים==

קטגוריה:אדמירלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:ילידי 1917
קטגוריה:איטלקים שנפטרו ב-1992
פיט קאריל

פיטר ג'וזף קאריל (באנגלית: Peter Joseph Carril; 10 ביולי 1930 - 15 באוגוסט 2022) היה מאמן כדורסל אמריקאי אשר ידוע בעיקר כמאמן ראשי של אוניברסיטת פרינסטון במשך 30 שנה ובשל המצאת התקפת פרינסטון. הוא אימן באוניברסיטת להיי וגם שימש כעוזר מאמן בסקרמנטו קינגס מליגת ה-NBA.
==ביוגרפיה==
קאריל נולד בבית לחם שבפנסילבניה , ב-10 ביולי 1930. אביו, מהגר מספרד, הועסק כעובד בבית לחם סטיל במשך ארבעה עשורים וגידל את בנו כאב יחיד.
קאריל למד בבית הספר התיכון "ליברטי" בעיר הולדתו. לאחר מכן למד באוניברסיטת לאפייט. הוא שיחק כדורסל באוניברסיטת לאפייט תחת המאמן בוץ' ואן ברדה קוף. לאחר שסיים את לימודיו באוניברסיטה, שירת זמן קצר בצבא ארצות הברית. בשנת 1959 השיג תואר שני במינהל חינוכי מאוניברסיטת להיי בבית לחם.
==קריירת אימון==
===אוניבריסטת להיי===
בעונת 1966–1967, קאריל היה מאמן ראשי באוניברסיטת ליהי בבית לחם, פנסילבניה.
===אוניברסיטת פרינסטון===
במהלך כהונתו כמאמן ראשי של פרינסטון (1967–1996), קאריל רשם מאזן שיא של 514 ניצחונות לעומת 261 הפסדים, אחוז ניצחון של 65.8%.<ref></ref><ref></ref> קבוצתו זכתה ב-13 אליפויות ליגת הקיסוס במהלך 29 שנות כהונתו, וקיבלו 11 הצעות לטורניר NCAA. פרינסטון זכתה בתואר ה-NIT ב-1975. הניצחון הגדול ביותר של קאריל היה ניצחון 43 - 41 על אוניברסיטת UCLA אלופת ה-NCAA ב-1995. הוא גם המאמן היחיד שניצח 500 משחקים ללא הטבות של מלגות לשחקניו. לאוניבריסטת פרינסטון תחת המאמן קאריל, הייתה ההגנה החזקה ביותר בליגה.
===סקרמנטו קינגס===
לאחר פרישתו מפרינסטון ב-1996, קאריל שימש כעוזר מאמן בסקרמנטו קינגס מליגת ה-nba עד 2006. במהלך תקופתו בסקרמנטו, קאריל היה לעוזרו של ריק אדלמן, שהפך למאמן הראשי של הקינגס ב-1999. מטרת עבודתו הייתה ללמד את הקבוצה את התקפת הפרינסטון. קאריל חזר לסקרמנטו במהלך עונת 2008/2009 כעוזר מאמן.

==חיים אישיים==
קאריל היה נשוי לדולורס הלטמן, ולהם נולדו פיטר וליסה. קאריל לקה בהתקף לב בשנת 2000, מה שגרם לו להפסיק לעשן.
ב-15 באוגוסט 2022 לקה בשבץ מוחי ומת זמן קצר לאחר מכן בבית החולים של אוניברסיטת פנסילבניה בפילדלפיה. הוא היה בן 92 במותו.<ref></ref>
==הערות שוליים==

==קישורים חיצוניים==

קטגוריה:חברי היכל התהילה של כדורסל המכללות
קטגוריה:היכל התהילה של הכדורסל: כדורסלנים
קטגוריה:פנסילבניה: כדורסלנים
קטגוריה:אמריקאים ממוצא ספרדי
קטגוריה:ילידי 1930
קטגוריה:נפטרים ב-2022
ניב אליאסי

ניב אליאסי (נולד ב-21 בפברואר 2002) הוא כדורגלן ישראלי המשחק בעמדת השוער במועדון הכדורגל הפועל באר שבע בליגת העל ובנבחרת ישראל עד 21.

== קריירה מקצועית ==
ב-21 ביולי 2021, אליאסי חתם על חוזה לחמש שנים עם הפועל באר שבע בליגת העל.

ב-15 בינואר 2023, אליאסי הושאל להפועל ניר רמת השרון המשחקת בליגה הלאומית, עד לסוף העונה. בתקופה זו לאליאסי היו 11 הופעות.

לאחר סיום חצי עונת ההשאלה, חזר אליאסי להפועל באר שבע. ב-20 באוגוסט 2023 ערך את הופעת הבכורה שלו במועדון במשחק גביע הטוטו מול מכבי נתניה בתוצאה שהסתיימה בהפסד 4-1.

ב-17 במרץ 2024, אליאסי האריך את חוזהו עם הפועל באר שבע בארבע שנים נוספות.

== קריירה בינלאומית ==
נכלל בסגל הנבחרת האולימפית של ישראל לטורניר הכדורגל באולימפיאדת פריז (2024). אולם לא שותף בשום משחק.

== קישורים חיצוניים ==

*

== הערות שוליים ==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני הפועל באר שבע
קטגוריה:כדורגלני הפועל רמת השרון
קטגוריה:כדורגלנים ישראלים באולימפיאדת פריז (2024)
קטגוריה:ישראלים שנולדו ב-2002
קטגוריה:שדה ורבורג: אישים
ברבי (פסקול)

הוא אלבום מוזיקת הרקע של הסרט "ברבי" משנת 2023, בבימויה של גרטה גרוויג, מאת תסריט שכתבה יחד עם בעלה, נואה באומבך, בכיכובם של מרגו רובי וראיין גוסלינג. במקור, התעתד אלכסנדר דספלה להלחין את פסקול הסרט בספטמבר 2022, אך בעקבות פרישתו מהתפקיד, מארק רונסון ואנדרו ואייט הלחינו את פסקול הסרט. ווטר-טאוור מיוזיק הוציאה לאור את הפסקול ב-4 באוגוסט 2023 תחת פורמט הורדה דיגיטלית.

הפסקול הועמד למספר פרסים, בין היתר גם לפרס הגראמי לפסקול הטוב ביותר למדיה החזותית.

== רשימת רצועות ==

== מועמדויות ==
{| class="wikitable"
|+
!פרס
!שנה
!קטגוריה
!תוצאה
|-
|פרס המוזיקה במדיה של הוליווד
|2023
|פרס המוזיקה במדיה של הווליווד עבור מוזיקת הרקע הטובה ביותר בסרט מדע בדיוני/פנטזיה
|
|-
|פרס גראמי
|2024
|פרס הגראמי לפסקול הטוב ביותר למדיה חזותית
|
|}

== קישורים חיצוניים ==

== הערות שוליים ==

קטגוריה:פסקולים מ-2023
קטגוריה:ברבי
קטגוריה:פסקולי סרטים
קטגוריה:פסקולים באנגלית
קטגוריה:אלבומים שהופקו על ידי מארק רונסון
אורלנדו (ספר)

אורלנדו הוא ביוגרפיה בדיונית מאת וירג'יניה וולף, המגוללת את סיפור החיים של אורלנדו בן האצילים, ונפרשת על פני 300 שנות חיים. "אורלנדו" יצא לאור בשנת 1928 באנגליה וזכה להצלחה, הן מבחינה מסחרית והן בקרב מבקרי ספרות.<ref></ref>

== עלילת הספר ==
הביוגרפיה הבדיונית מתארת את חייו של בן אצילים, החל מראשית המאה ה-17 ועד לתחילת המאה ה-20. בספר, אורלנדו יפה התואר הוא נצר לשושלת מכובדת הגדל בבית גדול ואמיד באזור הכפרי של אנגליה. במהלך חייו הארוכים מתנסה אורלנדו בניסיונות כושלים לכתיבת שירה איכותית, בהרפתקאות מיניות, בקשרים קרובים עם המלכה אליזבת ובהתאהבות עמוקה בנסיכה רוסית, שבוגדת בו ועוזבת אותו.

בתחילת המאה ה-18 הוא נוסע כשגריר לקונסטנטינופול וממשיך וחי לאורך המאות ה-18 וה-19, כאשר מדי פעם הוא שוקע בשינה ארוכה, דמוית מוות, של כמה ימים. באמצע המאה ה-18, אורלנדו שוקע בשינה שכזו ומתעורר ממנה כאישה.

לאחר שהתעוררה כאישה, אורלנדו בורחת עם חבורת צוענים וחיה עמם לתקופה עד שהיא מחליטה לשוב לאנגליה, שם היא חווה לראשונה את המחירים וההגבלות, אך גם את היתרונות, שבהיותה אישה. היא עומדת מול האיום של אובדן רכושה אם לא תתחתן או תלד בן זכר, מתרועעת עם חשובי התקופה, מתאהבת ונישאת לספן ויולדת ילד. הרומן ממשיך ומלווה את חייה עד לרגע כתיבת הספר במאה ה-20.<ref name=":0"></ref>

== עיבודים ותרגומים ==
הספר עובד לתיאטרון ולקולנוע כמה פעמים ותורגם לעברית פעמיים, בפעם הראשונה על ידי צבי ארד בשנת 1964,<ref></ref> ובפעם השנייה על ידי שרון פרמינגר בשנת 2007<ref name=":0" />

== ראו גם ==
* אורלנדו (סרט)

== קישורים חיצוניים ==

* 
* 
* [https://benyehuda.org/read/16001 אורלנדו] לקריאה בפרויקט בן יהודה.

== הערות שוליים ==

קטגוריה:ספרי הוצאת משכל
קטגוריה:ספרי וירג'יניה וולף
הדוקטור (סרט)

הדוקטור (באנגלית: The Doctor) הוא סרט דרמה אמריקאי משנת 1991 בבימויה של רנדה היינס, עם ויליאם הרט, כריסטין לאטי, אליזבת פרקינס ומנדי פטינקין בתפקידים הראשיים.

התסריט מבוסס חלקית על ספרו האוטוביוגרפי של ד"ר אדוארד רוזנבאום משנת 1985 שבו הוא מתאר את חוויותיו כחולה בסרטן הגרון.

העלילה היא על כירורג בכיר ויהיר שלאחר שלקה בסרטן משתנה אופיו ויחסו לחולים, לעמיתיו בעבודה ולמשפחתו.

==תקציר העלילה==
ג'ורג' מק'קי (ויליאם הרט) הוא כירורג לב-חזה בכיר בבית חולים גדול בסן פרנסיסקו. הוא נמצא בשיא הצלחתו, מוערך על ידי עמיתיו ובהם ידידו הקרוב הכירורג מורי קפלן (מנדי פטינקין). הוא משקיע פחות בקשר עם אשתו אן (כריסטין לאטי) ובנו ניקי (צ'רלי קורסמו). מעניין אותו בעיקר להצליח בניתוח בלי להיכנס לתחום האישי-רגשי של המטופלים שלו.

יום אחד הוא מתחיל להשתעל ולפלוט דם. הוא פונה למרפאת אף אוזן גרון, מחכה בתור, מתבקש למלא טפסים כמו כל חולה. הוא מרגיש בפעם הראשונה איך זה להיות בצד השני. הוא מתקבל ביובש על ידי המומחית ד"ר לסלי אבוט (ונדי קרוסון) שמכניסה לגרונו ברונכוסקופ ומודיעה לו ביובש כי יש לו גידול. לאחר הביופסיה היא מודיעה לו כי יש לו גידול סרטני. בדיקת MRI מגלה שאין לו גרורות והוא מופנה לטיפול רדיותרפיה.

מקבל אותו ד"ר צ'ארלס ריד (זקס מוקאי) שמתייחס אליו יותר באמפתיות. בהמתנה לטיפולים הוא נפגש במטופלת ג'ון אליס (אליזבת פרקינס) שסובלת מגדול ממאיר במוח במצב מתקדם לאחר שהרופאים אחרו באבחנה כי חברת הביטוח לא אישרה לה MRI. הוא מעודד אותה בשקר כי הכיר חולה במצבה שהבריאה לאחר טיפול אך היא לא מאמינה לו.

הטיפול הרדותרפי לא עוזר והוא זקוק לניתוח. הוא פונה לתלמידו ד"ר בלומפילד (אדם ארקין) שמסכים לנתחו ואומר לו בבדיחות כי לאחר ההערות המעליבות שאמר עליו ג'ורג' התעוררה בו אז התשוקה לחתוך את גרונו...

ג'ון אומרת לו כי היא הולכת למות ומביעה את רצונה לחזות במופע של אינדיאנים בנבדה. באמצע הדרך היא מבקשת ממנו לעצור והם מקיימים שיחה באמצע המדבר.

ג'ורג' עובר כריתה של הגידול עם שימור מיתרי הקול וחוזר לעבודה. הוא משוחח בנימוס עם משפחתו של חולה שעומד לעבור השתלת לב, משפר את יחסיו עם אשתו ובנו ומדריך את הסטודנטים להתייחס לחולה בחמלה ולשם זה הוא מחלק להם מדי חולים לכמה ימים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ויליאם הרט
|ד"ר ג'ק מק'קי
|כירורג
|-
|כריסטין לאטי
|אן מקי
|
|-
|מנדי פטינקין
|ד"ר מורי קפלן
|כירורג
|-
|אדם ארקין
|ד"ר אלי בלומפילד
|כירורג
|-
|אליזבת פרקינס
|ג'ון אליס
|חולה
|-
|ונדי קרוסון
|ד"ר לסלי אבוט
|רופאת אא"ג
|-
|זקס מוקאי
|ד"ר צ'ארלס ריד
|רדיותרפיסט
|-
|צ'לי קורסמו
|ניקי מקי
|
|}

==קישורים חיצוניים==

*[https://www.tcm.com/tcmdb/title/73319/the-doctor/#overview הדוקטור], באתר TCM
*[https://www.youtube.com/watch?v=jMuS7ygMxHU קדימון להדוקטור], באתר יוטיוב
*[https://www.youtube.com/watch?v=OIPv-pjABbk קדימון להדוקטור עם כתוביות], באתר יוטיוב
*[https://www.youtube.com/watch?v=YZsfdYBIlao הפגישה הראשונה בין ד"ר ג'ורג' מק'קי לד"ר אבוט], באתר יוטיוב
*[https://www.youtube.com/watch?v=6i6bbBmesRg ויליאם הרט בהדוקטור], באתר יוטיוב
*[https://www.youtube.com/watch?v=5nFov3unIbk השתלת לב אמפתית], באתר יוטיוב

קטגוריה:סרטי 1991
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי דרמה אמריקאיים
קטגוריה:סרטים על רפואה
ויטוריו סנטיני

ויטוריו סנטיני (באיטלקית: Vittorio Santini; 13 באוגוסט 1920 – 8 באוקטובר 2012) היה גנרל איטלקי ששימש כראש מטה ההגנה (מקביל לרמטכ"ל) בין השנים 1981–1982.

==ביוגרפיה==
סנטיני נולד בטרנטו ב-13 באוגוסט 1920. סנטיני למד בבית הספר הצבאי של מילאנו, ולאחר מכן למד באקדמיה המלכותית לתותחנים. הוא לחם כתותחן במלחמת העולם השנייה, ולאחר שאיטליה החליפה צדדים במלחמה הוא נכלא בידי הגרמנים, ושהה בשבי בגרמניה עד סוף המלחמה. לאחר המלחמה הוא חזר והתגייס לצבא איטליה, ופיקד על דיוויזיית הגרנדירים של סרדיניה. הוא שרת בתפקידי מטה בכירים במטכ"ל האיטלקי ובמטה מדינות הברית באירופה. כמו כן, הוא שימש כנציג איטליה בוועדה הצבאית של נאט"ו וכמפקד כוחות היבשה של בעלות הברית בדרום אירופה. ב-2 בספטמבר 1981 הוא מונה לראש מטה ההגנה (מקביל לרמטכ"ל) וכיהן בתפקיד 12 באוקטובר 1983. הוא נפטר ב-8 באוקטובר 2012 בעיר סרוויניאנו דל פריולי.

==קישורים חיצוניים==
* [https://www.difesa.it/SMD_/CaSMD/CapiSMD/Pagine/Generale_Vittorio_SANTINI.aspx ויטוריו סנטיני] באתר משרד ההגנה האיטלקי

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1920
קטגוריה:איטלקים שנפטרו ב-2012
האספה המחוקקת של טמיל נאדו

האספה המחוקקת של טאמיל נאדו (בטמילית: தமிழ்நாடு சட்டப் பேரவை) היא בית המחוקקים המדינתי של טאמיל נאדו. עד 1969 כונתה המדינה מדראס, והאספה כונתה האספה המחוקקת של מדראס.

==הסיטוריה==
הגוף המחוקק הראשון שהוקם בנשיאות מדראס, היחידה המנהלית הבריטית שקדמה לטאמיל נאדו, הייתה המועצה המחוקקת של מדראס , שהוקמה ב-1861 כגוף מייעץ לא נבחר. תחת , הוספו למועצה חברים נבחרים, והיא הוגדלה ל-20 חברים, לצד המושל ושני חברים מומחים. נקבע כי המועצה לא תגדל יותר מ-26 חברים. ב-1909 נערכו בחירות לא ישירות למועצה, שב-1920 הפכו לבחירות ישירות. ב-1909 הוגדל מספר חברי האספה מ-23 ל-47, עם מקסימום של 53.

בעקבות חוק ממשלת הודו, 1935 הפכה המועצה המחוקקת לבית העליון של בית המחוקקים הדו-בתי שהוקם בנשיאות מדראס. הבית התחתון, האספה המחוקקת של מדראס, הוגדר כגוף בן 215 חברים, 116 מתוכם מושבים רגילים והשאר שמורים לקבוצות מיעוט שונות - קאסטות נמוכות, מוסלמים, נוצרים, נשים, בעלי אדמות, תעשייה ומסחר, ארגוני עובדים, אירופאים, אנגלו-הודים, אוניבסיטאות ושבטים.

לאחר עצמאות הודו הפכה האספה לאספה המחוקקת של מדראס שהחליפה את נשיאות מדראס. בבחירות הראשונות, שנערכו ב-1952, הוגדלה האספה ל-309 חברים. לאחר פיצול מדינת אנדרה ב-1953, הוקטנה האספה ל-231 חברים. ב-1956 נכנס לתוקף חוק ארגון מחדש של המדינות, שהעביר אזורים בצפון מערב המדינה לקרלה, ובשטח המדינה נותרו רק 190 מחוזות בחירה, אך גבולות המחוזות אורגנו מחדש והוגדלו ל-205.

ב-1959 נערך שינוי בגבולות אנדרה פרדש ומדראס,בו יושבו מחלוקות גבול בין שני המדינות. 319 כפרים ואזור חורש הועבר מאנדרה פרדש למדראס, ו-148 כפרים הועברו לאנדרה פרדש. כתוצאה מכך נערכו שינויים במחוזות הבחירה בגבול המדינות, ומושב אחד נגרע מהאספה המחוקקת של אנדרה פרדש, ואחד הוסף לאספה המחוקקת של מדראס, שגדלה מ-205 ל-206 נציגים נבחרים. ב-1965 הוגדלה האספה לגודלה הנוכחי, 234 חברים נבחרים ונציג ממונה אחד של הקהילה האנגלו-הודית.

ב-1969 שינתה מדינת מדראס את שמה לטאמיל נאדו, והאספה הפכה להאספה המחוקקת של טאמיל נאדו.

המועצה המחוקקת של טאמיל נאדו, הבית העליון של בית המחוקקים בוטל ב-1986.

האספה בוחרת את 18 נציגי טמיל נאדו ברג'יה סבהה.

== קישורים חיצוניים ==

== הערות שוליים ==

קטגוריה:טמיל נאדו
קטגוריה:אספות מחוקקות של מדינות הודו
האי אנקוקו

1905 מפה של האי אנקוקו (מוצג בעיגול)
האי אנקוקו הוא אי הממוקם במפגש של נהר Cuyuni ונהר Wenamu, בגבול בין ונצואלה וגיאנה.

גבול האי אנקוקו נקבע ב-1905 על ידי ועדת הגבול המשותפת הבריטית-ונצואלית. עם זאת, במאה ה-20, ממשלת ונצואלה ביקשה באופן רשמי לבטל את הגבולות החוקיים ולחזור לגבול הקולוניאלי של נהר אסקיבו כפי שנקבע על ידי האימפריה הספרדית. בשנת 1966, חמישה חודשים לאחר שגיאנה קיבלה עצמאות, הכוחות המזוינים של ונצואלה חצו את הגבול באי אנקוקו וכבשו את הצד הגיאני של האי, תוך הפרה של הסכם השלום בין שתי המדינות שנקבע בהסכם ז'נבה.

מעמדו של האי כפוף להסכם ז'נבה, שנחתם על ידי בריטניה, ונצואלה וגיאנה הבריטית ב-17 בפברואר 1966.<ref name="Geneva">[http://treaties.un.org/doc/Publication/UNTS/Volume%20561/volume-561-I-8192-English.pdf Agreement to resolve the controversy over the frontier between Venezuela and British Guiana (Treaty of Geneva, 1966)] from UN</ref> ונצואלה, הטוענת לאי אנקוקו כחלק מגואיאנה אסקיבה, הקימה בסיס צבאי באי בשנת 1966, שלטענת גיאנה הוא חדירה ותוקפנות לשטחה הריבוני.

בשל הקפאת השיחות וחוסר ההתקדמות עם הסכם ז'נבה, הפנה המזכ"ל את כל הנושא לבית הדין הבינלאומי לצדק. ב-18 בדצמבר 2020, בית הדין הבינלאומי קיבל את התיק שהגיש גיאנה ליישוב הסכסוך. <ref>[https://www.icj-cij.org/public/files/case-related/171/171-20201218-SUM-01-00-EN.pdf Summary of the Judgement of 18 December 2020]</ref>

== היסטוריה ==
=== תחת כיבוש ונצואלי ===
בפברואר 1966, הממשלות של ונצואלה, בריטניה וגיאנה חתמו על הסכם ז'נבה שמטרתו לפתור את המחלוקת סביב הסכסוך הטריטוריאלי.<ref name=":0"></ref>

באוקטובר 1966, חמישה חודשים לאחר עצמאותה של גיאנה מבריטניה, החלו כוחות ונצואלים בכיבוש האי אנקוקו. <ref></ref> כוחות ונצואלה בנו במהירות מתקנים צבאיים ומנחת מטוסים על האי. <ref></ref>

לאחר מכן, בבוקר ה-14 באוקטובר 1966, פורבס ברנהאם, ראש הממשלה ושר החוץ של גיאנה, שלח דרישה לנסיגה מיידית של כוחות ונצואלה והסרה של מתקנים שהקימו.<ref name=":1"></ref> שר ונצואלה, איגנסיו איריבארן בורחס, השיב ואמר כי "ממשלת ונצואלה דוחה את המחאה האמורה, מכיוון שהאי אנאקוקו הוא שטח של ונצואלה בשלמותו".<ref name=":1" /> האי נותר תחת ממשל ונצואלה, שבו פועלים נמל תעופה ובסיס צבאי בוונצואלה.<ref name=":1" />

=== היסטוריה אחרונה ===
במהלך המשבר הנשיאותי בוונצואלה, הנשיא הזמני חואן גואידו והאסיפה הלאומית של ונצואלה חידשו את מחלוקות השטח עם גיאנה בנוגע לריבונות האי.<gallery mode="packed">
קובץ:Isla_de_Anacoco_caño_Brazo_Negro_del_río_Cuyuní.jpg|טקסט=Caño "Brazo Negro" that emerges from the main channel of the Cuyuní River to the North and forms the island of Anacoco (in the background).|נהר שיוצא מהערוץ טפס של נהר קוויני לצפון ויוצר את האי אנאקוקו (ברקע).
קובץ:Isla_de_Anacoco_Bienvenida.jpg|טקסט=Entrance to the military post of the Venezuelan army on the island of Anacoco through the Caño "Brazo Negro".|כניסה למוצב הצבאי של צבא ונצואלה באי אנאקוקו.
קובץ:Isla_de_Anacoco_Puesto_Militar.jpg|טקסט=Venezuelan military post on the island of Anacoco.|מוצב צבאי של ונצואלה באי אנאקוקו.
</gallery>

== ראו גם ==
* יחסי גויאנה-ונצואלה

==קישורים חיצוניים==

==הערות שוליים==

קטגוריה:איים מחולקים
קטגוריה:גיאנה: יחסי חוץ
קטגוריה:ונצואלה: יחסי חוץ
למברטו ברטולוצ'י

למברטו ברטולוצ'י (באיטלקית: Lamberto Bartolucci; 21 ביוני 1924 – 26 בפברואר 2020) היה גנרל בחיל האוויר האיטלקי, אשר שימש כראש מטה ההגנה (מקביל לרמטכ"ל) בין השנים 1983-1986.

==ביוגרפיה==
ברטולוצ'י נולד באורבטלו ב-21 ביוני 1924. ב-1942 הוא התגייס לחיל האוויר המלכותי האיטלקי. הוא החל לעבור הכשרה כטייס קרבי, אולם בספטמבר 1943, לאחר שאיטליה החליפה צדדים במלחמה, כבשו הגרמנים את צפון איטליה. ברטולוצ'י הצליח להימנע מנפילה בשבי, והצטרף לפרטיזנים. הוא לחם כנגד הגרמנים עד סיום המלחמה. לאחר המלחמה, ברטולוצ'י חזר והתגייס לחיל האוויר האיטלקי וסיים את הכשרתו כטייס באפריל 1947. ב-1953 הוא מונה למפקד הטייסת ה-208. ב-1955 הוא הועלה לדרגת קפיטנו ונשלח לארצות הברית כדי לסיים את הכשרתו. לאחר שחזר לאיטליה, הוא מונה למפקד הטייסת ה-211. ב-1961 הוא הועלה לדרגת מאיורו, והיה ממונה על התוכנית להטמעת מטוסי ה-F-104 סטארפייטר בחיל האוויר האיטלקי. 

ב-1969 הוא מונה לסגן מפקד כנף קרב 36. שנה לאחר מכן הוא הועלה לדרגת קולונלו ומונה למפקד הכנף. באוגוסט 1976 הוא הועלה לדרגת גנרל של דיוויזיה אווירית ומונה למפקד פיקוד התובלה וההצלה האווירית. ב-2 באפריל 1980 הוא מונה למפקד חיל האוויר. לאחר התרסקות טיסה 870 של איטאוויה, שבה נהרגו 77 אזרחים, ברטולוצ'י הואשם בכך שהסתיר מהממשלה מידע הנוגע לסיבת ההתרסקות של המטוס. בית המשפט העליון באיטליה זיכה את ברטולוצ'י מאשמה וקבע שברטולוצ'י לא הסתיר מידע. ב-13 באוקטובר 1983 הוא מונה לראש מטה ההגנה (מקביל לרמטכ"ל). הוא כיהן בתפקיד עד 8 בינואר 1986.

ברטולוצ'י נהרג בתאונת דרכים ברומא ב-26 בפברואר 2020.

==קישורים חיצוניים==

* [https://www.difesa.it/SMD_/CaSMD/CapiSMD/Pagine/Generale_Lamberto_BARTOLUCCI.aspx למברטו ברטולוצ'י] באתר משרד ההגנה האיטלקי 

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1924
קטגוריה:איטלקים שנפטרו ב-2020
Best Friends (שיר של דה ויקנד)

"Best Friends" (בעברית: "חברים הכי טובים") הוא שיר של הזמר-יוצר הקנדי דה ויקנד. השיר שוחרר כרצועה התשיעית באלבום האולפן החמישי שלו, Dawn FM, הוא נכתב על ידי דה ויקנד ודה-הילה ומופק על ידי השניים עם הפקה נוספת תחת ואנאוטריקס פוינט נוור, מקס מרטין ואוסקר הולטר. השיר הגיע לשיא במקום ה-54 במצעד הסינגלים בבריטניה ובמקום ה-60 בבילבורד הוט 100. גרסת הרמיקס של השיר כוללת את סאמר ווקר.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שהופקו על ידי דה ויקנד
קטגוריה:שירים שהופקו על ידי מקס מרטין
קטגוריה:שירים על חברות
קטגוריה:שירי סינת'-פופ